REPUBLIKA HRVATSKA

POŽEŠKO-SLAVONSKA ŽUPANIJA

OSNOVNA ŠKOLA JULIJA KEMPFA, POŽEGA

34 000 P O Ž E G A, Dr. Franje Tuđmana 2

Tel:034/273-799, Fax:034/312-826

KLASA: 112-01/21-01/05

URBROJ: 2177-23-01-21-05

E-mail: skola@os-jkempfa-pozega.skole.hr

Požega, 18. listopada 2021.

**OBAVIJEST I UPUTE O TESTIRANJU KANDIDATA PRIJAVLJENIH NA NATJEČAJ OD 13. LISTOPADA 2021. GODINE**

Povjerenstvo za vrednovanje kandidata prijavljenih na natječaj KLASA: 112-01/21-01/05, URBROJ: 2177-23-01-21-01 od 13. listopada 2021. god. objavljenog na oglasnoj ploči te web stranicama HZZ-a i Osnovne škole Julija Kempfa, Požega za popunjavanje radnih mjesta:

A) 5 učitelja edukatora rehabilitatora – na neodređeno i puno radno vrijeme

B) 1 učitelj edukator rehabilitator – na određeno i nepuno radno vrijeme

C) 1 učitelj kemije i biologije – na određeno i puno radno vrijeme

D) 1 učitelj tjelesne i zdravstvene kulture – na određeno i nepuno radno vrijeme

E) 1 kuhar – na određeno i puno radno vrijeme

obavještava kandidate koji su podnijeli pravovremene i potpune prijave te koji ispunjavaju propisane formalne uvjete po natječaju, kako će se testiranje (pisani dio) te razgovor (intervju) održati dana **26. listopada 2021. (utorak)** s početkom u **10:00 sati** u prostorijama Osnovne škole Julija Kempfa, Požega, Dr. Franje Tuđmana 2, Požega.

Lista kandidata koji mogu pristupiti testiranju te razgovoru (intervjuu) bit će objavljena na web stranici Škole po završetku natječaja.

Pri dolasku na testiranje, svi su kandidati dužni sa sobom imati važeću osobnu iskaznicu. Kandidat koji ne pristupi testiranju smatra se da je povukao prijavu na javni natječaj i više se neće smatrati kandidatom. **Molimo kandidate da pričekaju u dvorištu škole do dolaska povjerenstva te da obavezno imaju masku i vlastitu kemijsku olovku.**

**1. RASPORED I SADRŽAJ TESTIRANJA**

Testiranje će se provesti na sljedeći način:

1.Pismena provjera znanja

Izvori za pripremu provjere znanja za radna mjesta A,B,C i D:

*1. Statut OŠ Julija Kempfa 2020.* (http://www.os-jkempfa-pozega.skole.hr/skola/skolski\_dokumenti)

*2. Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 94/13, 152/14, 68/18, 98/19, 64/20)*

*3. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN br. 24/15)*

Pisana provjera znanja-testiranje vrednuje se bodovima od 0 do 10. Smatra se da je kandidat zadovoljio ako je na pisanoj provjeri (testiranju) ostvario najmanje 50 % bodova. Kandidati koji zadovolje na pisanoj provjeri imaju pravo pristupiti razgovoru (intervjuu) s Povjerenstvom. Kandidat na intervjuu može ostvariti ukupno 10 bodova, koji se pribrajaju ukupnom rezultatu ostvarenom na pismenom dijelu testiranja.

Izvori za pripremu provjere znanja za radno mjesto E:

(http://www.os-jkempfa-pozega.skole.hr/skola/skolski\_dokumenti):

1. *Kućni red OŠ Julija Kempfa*
2. *Statut OŠ Julija Kempfa 2020.*
3. *Pravilnik o radu 2109.*

2. Razgovor (intervju) s kandidatima – o interesu, ciljevima i motivaciji za rad na radnom mjestu učitelja/ice razredne nastave u produženom boravku

**2. PRAVILA TESTIRANJA**

1. Po dolasku na provjeru znanja od kandidata će biti zatraženo predočavanje odgovarajuće identifikacijske isprave radi utvrđivanja identiteta. Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.

2. Po utvrđivanju identiteta i svojstva kandidata započet će se s testiranjem.

3. Za pismenu provjeru znanja kandidatima će biti podijeljena pitanja za provjeru znanja koja su jednaka za sve kandidate. Pismena provjera znanja ukupno traje 45 minuta.

Za vrijeme pismene provjere znanja NIJE DOPUŠTENO:

 – koristiti se bilo kakvom literaturom ili bilješkama,

 – koristiti mobitel ili druga komunikacijska sredstva,

 – napuštati prostoriju u kojoj se vrši provjera znanja, te

– razgovarati s ostalim kandidatima ili na drugim način remetiti mir i red.

Ukoliko kandidat postupi na nedopušteni prethodno opisan način bit će udaljen s testiranja, a njegov rezultat. Povjerenstvo neće niti ocjenjivati, te će se smatrati da je kandidat povukao prijavu na natječaj.

4. Povjerenstvo kroz razgovor s kandidatima utvrđuje interese, ciljeve i motivaciju istih za rad, kao i rezultate ostvarene u dosadašnjem radu.

5. Nakon provedenog intervjua, Povjerenstvo će utvrditi rang listu kandidata prema ukupnom broju bodova ostvarenih na provjeri znanja i razgovoru (intervju).

6. Povjerenstvo dostavlja ravnateljici izvješće o provedenom postupku uz koje prilaže i rang listu kandidata prema ukupnom broju bodova ostvarenih na provjeri znanja i razgovoru, a ravnateljica odlučuje o zasnivanju radnog odnosa s izabranim kandidatom, uz prethodnu suglasnost Školskog odbora.

Povjerenstvo za vrednovanje kandidata